nahid-hub/BLUGE-bengali-wikipedia-section-title-prediction huggingface dataset:
রংমহলের ৩১টি কক্ষের ২৩টিতে প্রদর্শনী উপস্থাপন করা হয়েছে। ৯টি কক্ষ লন্ডনের ইন্ডিয়া অফিস লাইব্রেরীতে প্রাপ্ত ও মি. ফ্রিৎজকাপ কর্তৃক ১৯০৪ সালে তোলা আলোকচিত্রের সাথে মিলিয়ে সাজানো হয়েছে। আহসান মঞ্জিলের তোষাখানা ও ক্রোকারীজ কক্ষে থাকা তৈজসপত্র ও নওয়াব এস্টেটের পুরোনো অফিস এডওয়ার্ড হাউজ থেকে প্রাপ্ত বিভিন্ন নিদর্শন সংরক্ষণ করে প্রদর্শনীতে দেওয়া হয়েছে। এছাড়া উক্ত আলোকচিত্রের সাথে মিলিয়ে বিভিন্ন আসবাবপত্র তৈরী ও সমসাময়িককালের সাদৃশ্যপূর্ণ নিদর্শনাদি ক্রয় ও সংগ্রহ করে গ্যালারীতে উপস্থাপন করা হয়েছে। আহসান মঞ্জিল জাদুঘরে এ যাবৎ সংগৃহীত নিদর্শন সংখ্যা মোট ৪০৭৭টি।

সঠিক অনুচ্ছেদ শিরোনাম কোনটি?
titleA. জাদুঘরের গ্যালারীসমুহ
titleB. গ্যালারী ১০(ক): কোনার সিঁড়িঘর
titleC. গ্যালারী ২: আহসান মঞ্জিল পরিচিতি (২)
titleD. গ্যালারী ৩: প্রাসাদ ডাইনিং রুম
উত্তর: titleA
"বেসিক ইন্সটিংক্ট"-এর চলচ্চিত্র স্কোর জেরি গোল্ডস্মিথ রচনা করেছিলেন এবং যার জন্য তিনি একাডেমি পুরস্কার এবং গোল্ডেন গ্লোব পুরস্কারের জন্য মনোনয়ন পেয়েছিলেন। গোল্ডস্মিথ বলেন, ""বেসিক ইন্সটিংক্ট" সম্ভবত আমার করা সবচেয়ে কঠিব কাজ ছিলো। এটা খুবই অগতানুগতিক চরিত্রের একটি খুব সংবর্ত গল্প। এটি একটি হত্যা রহস্য, যদিও এটি মূলত হত্যা রহস্য নয়। পরিচালক, পল ভেরহোভেনের, নারী চরিত্রটি কেমন হওয়া উচিত তা সম্পর্কে খুব স্পষ্ট ধারণা ছিল এবং এটাই আমার জন্য কঠিন সময় ছিল। পলের চাপের কারণে, আমি মনে করি যে এটি আমার সেরা স্কোরগুলির একটি। এটি একটি সত্যিকারের সহযোগিতা ছিল।"

স্কোর ছাড়াও, পেশাগতভাবে মুক্তিপ্রাপ্ত সঙ্গীতের একটি বড় অংশ চলচ্চিত্রে সংযোযিত ছিলো না। সাউন্ডট্র্যাকটি ১৭ মার্চ, ১৯৯২ এ মুক্তি পায়।

সঠিক অনুচ্ছেদ শিরোনাম কোনটি?
titleA. সাউন্ডট্র্যাক
titleB. কাহিনীসংক্ষেপ
titleC. পরিবেশন
titleD. অভ্যর্থন
উত্তর: titleA
ভারতের ২০০১ সালের আদমশুমারি অনুসারে তারকেশ্বর শহরের জনসংখ্যা হল ২৮,১৭৮ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে তারকেশ্বর এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. যোগাযোগ
titleB. পরিবহণ
titleC. জনপরিসংখ্যান
titleD. ভূগোল
উত্তর: titleC
প্রয়োজনীয় মেরামত ও মান উন্নয়নের পরে কমান্ডার ইউসুফ রাজার নেতৃত্বে গাজী পুনরায় আফ্রিকা মহাদেশ নৌ প্রদক্ষিণ করে ১৯৭০ সালের ২ এপ্রিল পাকিস্তানের করাচি উপকূলে পৌছায়।

১৯৭১ সালের আগস্টে ভারতীয় নৌবাহিনী তাদের বিমানবাহী রণতরী আইএনএস বিক্রান্তকে পূর্বাঞ্চলীয় নৌ কমান্ডের অধীনে বিশাখাপত্তনমে স্থানান্তর করে। যার ফলে পাকিস্তান নৌবাহিনী তাদের ডুবোজাহাজের অভিযান পরিকল্পনা নতুন করে সাজাতে বাধ্য হয়। ১৯৭১ সালের পূর্বে আইয়ুব প্রশাসনের কাছে পূর্ব পাকিস্তানের নৌ প্রতিরক্ষা ব্যবস্থা জোরদারের জন্য বেশ কিছু প্রস্তাব পেশ করা হয়, কিন্তু শেষ পর্যন্ত এর কোনটিই কার্যকর হয়নি। যার ফলে পূর্ব পাকিস্তানে নৌবাহিনী ভারতীয় নৌবাহিনীর মোকাবেলায় খুবই দুর্বল হয়ে পরে। পূর্ব পাকিস্তান নৌবাহিনীর বিদ্রোহী কর্মকর্তা ও নাবিকদের দ্বারা পরিচালিত অপারেশন জ্যকপট সফলভাবে সম্পন্ন হলে পাকিস্তান নৌবাহিনীর পূর্বাঞ্চলীয় কমান্ড মারাত্মক চাপের সম্মুখীন হয়। এই সময়ে পূর্ব পাকিস্তানের তিনটি রণাঙ্গনে ভারতীয় নৌবাহিনীর অগ্রগতি পাকিস্তান নৌবাহিনীর পূর্বাঞ্চলীয় কমান্ডকে আরো চাপে ফেলে। ইয়াহিয়া প্রশাসন পাকিস্তান নৌবাহিনীকে পূর্ব পাকিস্তানে নৌ প্রতিরক্ষা ব্যবস্থা শক্তিশালী করার জন্য চাপ দিতে থাকে। যার ফলে পাকিস্তান নৌবাহিনী সদরদপ্তরকে তাদের মূল পরিকল্পনা থেকে সরে আসতে হয় এবং কোন প্রকার বন্দর সুবিধা ছাড়াই গাজীকে যুদ্ধে মোতায়ন করা হয়। অনেক জ্যেষ্ঠ কমান্ডার অনুভব করেছিলেন, গাজীকে শত্রু সীমার ভেতরে কোন অভিযানে প্রেরণ করা হবে অত্যন্ত ঝুঁকিপূর্ণ একটি কাজ এবং একটি মাত্র অপ্রচলিত ডুবোজাহাজের পক্ষে লক্ষ্য অর্জন করা অসম্ভব হয়ে দাঁড়াবে। কিন্তু যুদ্ধ শুরু হয়ে গেলে গাজীকে দিয়ে অভিযান পরিচালনা করা অনিবার্য হয়ে দাঁড়ায়।

অভিযানে প্রেরণের পূর্বেই "গাজী"র বিভিন্ন যন্ত্রাংশে সমস্যা দেখা দিতে থাকে এবং অনেক পুরাতন ডুবোহাজাজ হওয়ায় তাতে বয়সজনিত সমস্যা দেখা দেয়। সেসময়ে গাজীই ছিল পাকিস্তানের একমাত্র ডুবোজাহাজ যেটি দূরবর্তী অবস্থানে গিয়ে শত্রু সীমার ভেতরে আক্রমণ করতে সক্ষম ছিল। তাই গাজীকে বাধ্য হয়েই অভিযানে প্রেরণ করা হয়, যার লক্ষ্য ছিল ভারতীয় নৌবাহিনীর বিমানবাহী রণতরী "বিক্রান্ত"কে ধ্বংস বা ক্ষতিসাধন করা। ১৯৭১ সালের ১৪ নভেম্বর গাজী ১০ জন কর্মকর্তা এবং ৮২ জন নাবিক নিয়ে আরব সাগরের ভারতীয় অংশ দিয়ে গোপনে পথ পাড়ি দিয়ে বঙ্গোপসাগরে পৌছায়। এই অভিযানের নেতৃত্বে ছিলেন কমান্ডার জাফর মুহাম্মদ, যিনি প্রথমবারের মতো একটি ডুবোজাহাজের কমান্ডারের দায়িত্ব পালন করছিলেন। "গাজী"র এই অভিযানের দুইটি লক্ষ্য ছিল। প্রধান লক্ষ্য ছিল, ভারতীয় রণতরী বিক্রান্তকে খুজে বের করা এবং ধ্বংস করা এবং প্রথম লক্ষ্য সফল হলে ভারতের পূর্ব উপকূলে মাইন পেতে রেখে আসা।

সঠিক অনুচ্ছেদ শিরোনাম কোনটি?
titleA. পাকিস্তানি ব্যাখ্যা
titleB. ১৯৬৫ সালের ইন্দো-পাকিস্তান যুদ্ধে পশ্চিম রণাঙ্গন
titleC. ১৯৭১ সালে ইন্দো-পাকিস্তান যুদ্ধের পূর্ব রণাঙ্গন
titleD. গোয়েন্দা তথ্য ও প্রতারণা
উত্তর: titleC
প্রদানের বছর (২০০০ – বর্তমান)

২০০০ সালে চালু হওয়া এই বিভাগে শ্রেষ্ঠ প্রতিমাশিল্পীদের সম্মানিত করা হয়। বিচারকেরা প্রতিমার সৌন্দর্য, প্রতিমায় শান্তি ও শক্তিমত্তার অভিপ্রকাশ এবং পূজার থিমের সঙ্গে প্রতিমার সাযুজ্যের দিকটি বিচার করে এই সম্মান প্রদান করে থাকেন। সনাতন দিন্দা তিন বার এই সম্মানে ভূষিত হয়েছেন (২০০০ সালে "হাতিবাগান সার্বজনীন" এবং ২০০৪ ও ২০০৬ সালে "নলিন সরকার স্ট্রিট সার্বজনীন" পূজার জন্য)। প্রদীপ রুদ্র পাল "বেহালা আদর্শপল্লী"র জন্য দুবার এই সম্মান পেয়েছেন। পূর্ণেন্দু দে-ও দুবার এই সম্মান পেয়েছেন (২০০৭ সালে "চক্রবেড়িয়া সার্বজনীন" ও ২০০৮ সালে "বেহালা ক্লাব" পূজার জন্য)। ২০০৫ সালে বেহালা আদর্শপল্লী একসঙ্গে "শ্রেষ্ঠ পুজো" ও "শ্রেষ্ঠ প্রতিমাশিল্পী" সম্মান পায়।

সঠিক অনুচ্ছেদ শিরোনাম কোনটি?
titleA. শ্রেষ্ঠ প্রতিমাশিল্পী
titleB. নব্য নকশি
titleC. বিচারক ও বিচারপদ্ধতি
titleD. বছরের বিস্ময়
উত্তর: titleA
দাক্ষিণাত্যের অন্যান্য অঞ্চলের মতো পূর্ব গোদাবরী জেলার ভূখণ্ডটিও প্রাচীনকালে নন্দ ও মৌর্য সাম্রাজ্যের অন্তর্ভুক্ত হয়েছিল। মৌর্য সাম্রাজ্যের পতনের পর এই জেলা সাতবাহন সাম্রাজ্যের অন্তর্ভুক্ত হয়। ৩য় শতাব্দীতে বিখ্যাত কবি রাজা হালের রাজত্বকাল পর্যন্ত এই জেলা সাতবাহনদের রাজ্যভুক্ত থাকে। প্রত্নতাত্ত্বিক খননকার্যের ফলে প্রাপ্ত মুদ্রা থেকে জানা গিয়েছে, এই জেলা গৌতমীপুত্র সাতকর্ণী, বাশিষ্ঠী-পুত্র পুলুময়ী ও যজ্ঞশ্রী সাতকর্ণীর রাজ্যভুক্ত ছিল। ৩৫০ খ্রিষ্টাব্দে গুপ্ত সম্রাট সমুদ্রগুপ্ত এই জেলার পিষ্টপুরা ও অবমুক্ত দখল করেন। সমুদ্রগুপ্তের পর ৩৭৫ থেকে ৫০০ খ্রিষ্টাব্দ পর্যন্ত পূর্ব গোদাবরী মাথারা রাজবংশের অধীনে ছিল। এই রাজবংশের প্রাচীনতম যে রাজার নাম জানা যায়, তিনি হলেন মহারাজা শক্তি বর্মা।

৫ম শতাব্দীতে প্রথম বিক্রমেন্দ্র বর্মার রাজত্বকালে এই জেলা বিষ্ণুকুণ্ডিন রাজবংশের অধীনে আসে। নথি থেকে জানা যায়, বিষ্ণুকুণ্ডিনদের রাজত্ব পূর্ব গোদাবরী ছাড়াও বিশাখাপত্তনম জেলা, পশ্চিম গোদাবরী জেলা, কৃষ্ণা জেলা ও গুন্টুর জেলায় পরিব্যাপ্ত ছিল। ইন্দ্র ভট্টারক বাশিষ্ঠ কূলের শাসকদের পরাজিত করে এই অঞ্চলে বিষ্ণুকুণ্ডিন রাজত্ব পুনঃপ্রতিষ্ঠা করেছিলেন। কিন্তু কিছুকাল পরেই বিষ্ণুকুণ্ডিনরা কলিঙ্গ বাহিনীর কাছে পরাজিত হয়। ইন্দ্র ভট্টারকের পরে সিংহাসনে কয়েক জন রাজা বসেছিলেন। এঁদের মধ্যে দ্বিতীয় মাধব বর্মা ও মনচন্ন ভট্টারক তাদের রাজত্ব পুনঃপ্রতিষ্ঠা করার চেষ্টা করেছিলেন। দ্বিতীয় মাধব বর্মা এই পরিবারের শেষ গুরুত্বপূর্ণ শাসক।
সঠিক অনুচ্ছেদ শিরোনাম কোনটি?
titleA. প্রাচীন ইতিহাস
titleB. জনপরিসংখ্যান
titleC. ইতিহাস
titleD. পরিবহণ ব্যবস্থা
উত্তর: titleA
রুবেল ১৯৬২ সালে বরিশাল জেলায় জন্মগ্রহণ করেন। রুবেল ২২ বছর বয়সে পরপর দুইবার যথাক্রমে ১৯৮২ ও ১৯৮৩ সালে জাতীয় কারাতে চ্যাম্পিয়নশিপে স্বর্ণ পদক লাভ করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে পড়ার সময় ২৬ বছর বয়সে বড় ভাই মাসুদ পারভেজ ওরফে সোহেল রানা’র প্রযোজিত ও শহিদুল ইসলাম খোকন পরিচালিত ‘লড়াকু’ ছবির মাধ্যমে চলচ্চিত্রে আগমন করেন । রুবেল ছিল মার্শাল আর্টে পারদর্শী একজন নায়ক যার ছবিতে থাকতো নিত্য নতুন মারামারির কৌশল।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. চলচ্চিত্র জীবন
titleC. প্রযোজক ও পরিচালক
titleD. পারিবারিক জীবন
উত্তর: titleA
ক্রুজ যুক্তরাষ্ট্রের নিউইয়র্কের সাইরেকিউজে জন্মগ্রহণ করেন। তার মা "মেরি লি" একজন শিক্ষাবিদ ছিলেন। ১৯৮৪ সালে মৃত্যুবরণকারী বাবা "৩য় থমাস ক্রুজ ম্যাপোথার" ছিলেন একজন ইলেকট্রিক্যাল ইঞ্জিনিয়ার।

টম ক্রুজের পূর্বপুরুষগণ ছিলেন - জার্মান, আইরিশ এবং ইংরেজ গোত্রের। দারিদ্র্যের মধ্যে ক্যাথলিক পরিবারে রাগী ও কটুভাষী পিতার কঠোর অনুশাসনে তিনি বড় হন। এর ফলে তিনি পিতাকে অভিহিত করেন একজন "বিশৃঙ্খল ব্যবসায়ী" হিসেবে।

সঠিক অনুচ্ছেদ শিরোনাম কোনটি?
titleA. সম্মাননা
titleB. ব্যক্তিগত জীবন
titleC. অভিনয়
titleD. শৈশবকাল
উত্তর: titleD
কিছু গ্রন্থকার, বিশেষ করে যাঁরা ট্রান্সহিউম্যানিস্ট আন্দোলনের (একটি সাংস্কৃতিক আন্দোলন যা মানুষের উন্নতিকল্পে বৈজ্ঞানিক ব্যবহারকে সমর্থন করে)শরিক তারা নুট্রপিক নামক এক ধরনের "চটপটে ওষুধ" ব্যবহারের পরামর্শ দিয়েছেন যা "প্রেরণা বৃদ্ধি"-র কাজ করবে. মস্তিষ্কের উপর এই ওষুধের প্রভাব খুব স্পষ্ট নয় এবং তা নিয়ে আইনি অবস্থানের কারণে খোলাখুলি পরীক্ষা করাও কঠিন.[24]
প্রয়োগ

সঠিক অনুচ্ছেদ শিরোনাম কোনটি?
titleA. আত্মনিয়ন্ত্রণ
titleB. মাদকদ্রব্য
titleC. ব্যবহার বদলের প্রতিরূপ
titleD. শিক্ষা
উত্তর: titleB
"কৃষ্ণকুমারী" নাটক রচনার পর মাইকেল কাব্যরচনায় পুরোদমে মনোনিবেশ করেন। শেষ জীবনে মৃত্যুশয্যায় শুয়ে বেঙ্গল থিয়েটারের কর্ণধার শরচ্চন্দ্র ঘোষের অনুরোধে তিনি "মায়াকানন" নাটকটি রচনায় হাত দেন। নাটকটি তিনি শেষ করতে পারেন নি। করেছিলেন ভুবনচন্দ্র মুখোপাধ্যায়। এই নাটকটির শিল্পমূল্য বিশেষ নেই। মাইকেলের সৃষ্টিপ্রতিভার কোনো সাক্ষর এতে পাওয়া যায় না।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. সাহিত্য জীবনের অনুপ্রেরণা
titleC. জীবন
titleD. "মায়াকানন"
উত্তর: titleD
কোচ সম্প্রদায় ৮টি দলে বিভক্ত যথা : ওয়ানাং, হরিগাইয়া, সাতপাড়ি, দশগাইয়া, চাপ্রা, তিনথেকিয়া, শংকর ও মারগান। তারা এ দলগুলিকে ভাগ বলে অভিহিত করে। প্রত্যেক ভাগের রয়েছে অনেক গোত্র। কোচরা গোত্রকে নিকিনি বলে। কোচ সমাজ পিতৃপ্রধান। তবে পরিবারের সন্তানসন্তুতি মায়ের গোত্রনাম গ্রহণ করে। পুত্র সন্তানেরাই পারিবারিক সম্পত্তির উত্তরাধিকারী হয়। নিজ গোত্র বা নিকিনির মধ্যে বিবাহ নিষিদ্ধ। যৌথ এবং একক পরিবার প্রথা চালু থাকলেও বর্তমানে একক পরিবারের সংখ্যাই বেশি। কোন সমস্যার উদ্ভব হলে কোচরা সাধারণত সামাজিকভাবে তা নিরসন করে। কোচ মেয়েরা বিয়ের পর স্থায়ীভাবে বসবাসের জন্য স্বামীগৃহে চলে যায়। কোচ মহিলারা সিঁথিতে সিঁদুর পরে এবং হাতে চুড়ির সঙ্গে শাঁখা ব্যবহার করে। কোচ সমাজে একবিবাহ প্রথাই প্রচলিত। তবে কোনো কোনো পুরুষকে একাধিক স্ত্রীও গ্রহণ করতে দেখা যায়।

সঠিক অনুচ্ছেদ শিরোনাম কোনটি?
titleA. খাদ্যাভ্যাস
titleB. ভাষা ও শিক্ষা
titleC. শাখা
titleD. পেশা
উত্তর: titleC
মুক্তিবাহিনীর সাথে সাথে কিছু স্বতন্ত্র বাহিনীও বাংলাদেশের কিছু অঞ্চলে পাক বাহিনীর সাথে যুদ্ধে লিপ্ত হয় এবং কিছু এলাকা দখলমুক্ত করে। এদের মধ্যে একটি ছিলো ভারতে গড়ে ওঠা মুজিব বাহিনী। ভারতীয় সেনা বাহিনীর মেজর জেনারেল ওবান এবং ছাত্রলীগ নেতা সেরাজুল আলম খান, শেখ ফজলুল হক মণি, কাজী আরিফ আহমেদ, আবদুর রাজ্জাক, তোফায়েল আহমেদ, আ. স. ম. আব্দুর রব, শাহজাহান সিরাজ, নুর-এ-আলম সিদ্দিকী ও আব্দুল কুদ্দুস মাখন প্রমূখ এই বাহিনী গড়ে তোলেন। এছাড়া টাঙ্গাইলের কাদের সিদ্দিকীর নেতৃত্বে "কাদেরিয়া বাহিনী", ময়মনসিংহের আফসার বাহিনী ও আফতাব বাহিনী, সিরাজগঞ্জের লতিফ মির্জা বাহিনী, মাগুরার আকবর হোসেইন বাহিনী, বরিশালের কুদ্দুস মোল্লা ও গফুর বাহিনী, ফরিদপুরের হেমায়েত উদ্দিনের নেতৃত্বে হেমায়েত বাহিনী ইত্যাদি উল্লেখযোগ্য। এছাড়াও কিছু সমাজতান্ত্রিক/বামপন্থী দলও পাকিস্তান বাহিনীর সাথে যুদ্ধ করে এবং কিছু এলাকায় নিয়ন্ত্রণ স্থাপন করে।

সঠিক অনুচ্ছেদ শিরোনাম কোনটি?
titleA. নিয়মিত ও অনিয়মিত বাহিনী
titleB. স্বতন্ত্র বাহিনীসমূহ
titleC. বাংলাদেশ বিমান বাহিনী
titleD. কাদেরিয়া বাহিনী
উত্তর: titleB
জেলা পরিষদের নীতিপ্রণয়ন ও কার্যসম্পাদনের জন্য জেলা পরিষদের সভাধিপতি বা তার অনুপস্থিতিতে সহকারী সভাধিপতি নেতৃত্বে একটি প্রশাসন যন্ত্র কাজ করে। সভাধিপতি পরিষদের আর্থিক ও কার্যনির্বাহী প্রশাসনের সাধারণ দায়িত্বে বহাল থাকেন ও পরিষদের দলিলপত্র রক্ষণাবেক্ষণের জন্য দায়ী থাকেন। পরিষদের কাজকর্ম কয়েকটি কমিটির দ্বারা সম্পাদিত হয়ে থাকে। এই কমিটিগুলির অধ্যক্ষগণ জেলা পরিষদ প্রশাসনে নির্দিষ্ট দায়িত্ব বহন করে থাকেন।

প্রত্যেক জেলার জেলা-শাসক জেলা পরিষদের কার্যনির্বাহী আধিকারিকের পদে আসীন থাকেন। তাকে সহায়তা করেন একজন অতিরিক্ত কার্যনির্বাহী আধিকারিক; তিনি অতিরিক্ত জেলা-শাসকের মর্যাদাসম্পন্ন আধিকারিক। এছাড়াও অপর একজন উচ্চপদস্থ আধিকারিক পরিষদের সচিবের দায়িত্ব পালন করেন। এঁরা সকলেই রাজ্য সরকার কর্তৃক নিযুক্ত হন।

এঁরা ছাড়াও প্রত্যেক জেলা পরিষদে একজন করে জেলা প্রযুক্তিবিদ বা ডিস্ট্রিক্ট ইঞ্জিনিয়ার, মেডিক্যাল অফিসার, উচ্চপদস্থ কারিগরি কর্মী এবং করণিক ও আরদালি থাকেন। রাজ্য সরকারও কিছু কর্মচারীকে পরিষদে ন্যস্ত করে থাকেন।

সঠিক অনুচ্ছেদ শিরোনাম কোনটি?
titleA. স্বাধীনোত্তর কাল - 'প্রথম প্রজন্ম' (১৯৪৭-১৯৭৭)
titleB. জেলা পরিষদ প্রশাসন
titleC. গ্রামোন্নয়নে পঞ্চায়েতের ভূমিকা
titleD. ইতিহাস
উত্তর: titleB
আয়ারল্যান্ড ওয়েস্ট ইন্ডিজকে ব্যাটিংয়ে পাঠায়। ৩১/২ থেকে ৮৭/৫-এ পরিণত হয় ওয়েস্ট ইন্ডিজ দল। ৬ষ্ঠ উইকেটে লেন্ডল সিমন্স-ড্যারেন স্যামি ১৫৪ রানের জুটি গড়ে দলকে ৫০ ওভারে ৩০৪/৭ নিয়ে যান। বিশাল রানকে তাড়া করতে গিয়ে ৭১ রানে আয়ারল্যান্ডের ১ম উইকেটের পতন ঘটে। পল স্টার্লিং-এড জয়েস ২য় উইকেটে ১০৬ রানে জুটি গড়েন। নায়ল ও’ব্রায়ান ৬০ বলে অপরাজিত ৭৯ রান তোলে চার ওভারেরও বেশি বল বাকী থাকতে দলকে ৪ উইকেটের জয় এনে দেন। এরফলে ক্রিকেট বিশ্বকাপে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।

সঠিক অনুচ্ছেদ শিরোনাম কোনটি?
titleA. আয়ারল্যান্ড ব ওয়েস্ট ইন্ডিজ
titleB. ভারত ব আয়ারল্যান্ড
titleC. ভারত ব পাকিস্তান
titleD. পাকিস্তান ব সংযুক্ত আরব আমিরাত
উত্তর: titleA
২০১৯ সালের ১৮ই জুন, উয়েফার প্রধান সদরদপ্তর সুইজারল্যান্ডের নিঁও-এ প্রথম বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৯ সালের ৯ এবং ১০ই জুলাই এবং দ্বিতীয় লেগের খেলা ২০১৯ সালের ১৬ এবং ১৭ই জুলাই অনুষ্ঠিত হয়েছে। এই বাছাইপর্বের হেরে যাওয়া দল ২০১৯–২০ উয়েফা ইউরোপা লীগের তৃতীয় পর্বে প্রবেশ করেছে।

সঠিক অনুচ্ছেদ শিরোনাম কোনটি?
titleA. প্রাথমিক পর্ব
titleB. দল
titleC. এসোসিয়েশন র‍্যাঙ্কিং
titleD. প্রথম বাছাইপর্ব
উত্তর: titleD
এরপর ১৯৭৪ থেকে ১৯৮৬ সাল পর্যন্ত তিনি ইউনাইটেড পিপলস্ পার্টির (ইউপিপি) প্রথমে সাধারণ সম্পাদক ও পরে চেয়ারম্যান হিসেবে সক্রিয়ভাবে পার্টির সাংগঠনিক দায়িত্ব ও জাতীয় রাজনীতিতে বিশেষ কার্যকরী ভূমিকা পালন করেন। তিনি ১৯৭৮ সালে তৎকালীন রাষ্ট্রপতি জিয়াউর রহমানের মন্ত্রী পরিষদের শিক্ষামন্ত্রী হন। ১৯৮৬ সালে জাতীয় পার্টির জন্মলগ্ন থেকে ২০১৩ সাল পর্যন্ত তিনি জাতীয় পার্টির প্রেসিডিয়াম সদস্য হিসাবে দায়িত্ব পালন করেন। ১৯৮৬-১৯৯০ সালে তিনি জাতীয় পার্টির সরকারে পর্যায়ক্রমে বাণিজ্য মন্ত্রণালয়, বন্দর-জাহাজ ও নৌ-পরিবহন মন্ত্রণালয়, তথ্য মন্ত্রণালয় এবং শিক্ষা মন্ত্রণালয়ের মন্ত্রী হিসাবে দায়িত্ব পালন করেন। পরবর্তীতে গণপ্রজাতন্ত্রী বাংলাদেশ সরকারের উপ-প্রধানমন্ত্রী ও রাষ্ট্রপতির রাজনৈতিক উপদেষ্টা, ১৯৮৯-১৯৯০ সালে বাংলাদেশের অষ্টম প্রধানমন্ত্রী হিসেবে দায়িত্ব পালন করেন।
১৯৮৬-১৯৯৬ সালে জাতীয় পার্টির সংসদীয় দলের উপনেতা হিসেবে দায়িত্ব পালন করেন।
সঠিক অনুচ্ছেদ শিরোনাম কোনটি?
titleA. জাতীয় পার্টি (জাফর)প্রতিষ্ঠা
titleB. জন্ম ও শিক্ষাজীবন
titleC. বাংলাদেশের প্রধানমন্ত্রী
titleD. পরবর্তী রাজনৈতিক জীবন
উত্তর: titleD
১৫ জুন, ১৯২৯ তারিখে এজবাস্টনে স্বাগতিক ইংল্যান্ডের বিপক্ষে টেস্ট অভিষেক ঘটে ব্রুস মিচেলের। উভয় ইনিংসেই ব্যাটিং উদ্বোধনে নেমে রবার্ট ক্যাটারলের সাথে শতরানের জুটি গড়েছিলেন। খেলায় তিনি ৮৮ ও অপরাজিত ৬১ রান সংগ্রহ করতে পেরেছিলেন। তবে সিরিজের বাদ-বাকী টেস্টে তেমন সুবিধা আদায় করতে পারেননি। ঐ টেস্ট সিরিজটিতে ৩১.৩৭ গড়ে রান তুলেছিলেন।

১৯৩০-৩১ মৌসুমে ইংল্যান্ড দল দক্ষিণ আফ্রিকা সফরে আসে। নিম্নমূখী রান সংগ্রহের ১ম টেস্টের দ্বিতীয় ইনিংসে ৭২ রান তুলে দলের জয়ে প্রভূতঃ ভূমিকা রাখেন। নিউল্যান্ডসে অনুষ্ঠিত ২য় টেস্টে ব্যাটিং উদ্বোধনে নামেন। জ্যাক সিডলের সাথে ২৬০ রান তুলের জাতীয় রেকর্ড গড়েন। এতে তার অবদান ছিল ১২৩ রান। বাদ-বাকী তিন টেস্টে তিনি আরও তিনটি অর্ধ-শতক করেছিলেন। ঐ সিরিজে ৫০.৫৫ গড়ে ৪৫৫ রান তুলেন তিনি।

১৯৩১-৩২ মৌসুমের গ্রীষ্মকালে অস্ট্রেলিয়া ও নিউজিল্যান্ড সফরে যান। সফরের অধিকাংশ সময়ই তিনি অসুস্থ ছিলেন। ৩৪.৯৩ গড়ে ১,০৪৮ রান তুলেন। তন্মধ্যে, অ্যাডিলেডে ৭৫ ও ৯৫ রান এবং ব্রিসবেনে ৫৮ রান করেন।

ঐ তুলনায় নিউজিল্যান্ডে বেশ ভালো অবস্থানে ছিলেন। অকল্যান্ডের বিপক্ষে সেঞ্চুরি করার পর ক্রাইস্টচার্চে অনুষ্ঠিত প্রথম টেস্টে তিনি ১১৩ রানের মনোজ্ঞ ইনিংস উপহার দেন।

১৯৩৫ সালে দক্ষিণ আফ্রিকা দল যুক্তরাজ্য সফরে যায়। সফরের শুরুতে ৮টি খেলায় অংশ না নেয়ার পরও ৪৫.৩৪ গড়ে ১,৪৫১ রান সংগ্রহ করে দলের পক্ষে দ্বিতীয় স্থানে অবস্থান করেন। পাশাপাশি ১৯.০২ গড়ে ৩৫ উইকেট নেয়ারও কৃতিত্ব প্রদর্শন করেন। এরফলে বোলিং গড়ে দলের শীর্ষ উইকেট শিকারীর ভূমিকায় অবতীর্ণ হন।

টেস্ট খেলাগুলোয় ৬৯.৭১ গড়ে সর্বমোট ৪৮৮ রান তুলেন। লর্ডস ও ওভালে সেঞ্চুরির সন্ধান পেয়েছিলেন ব্রুস মিচেল। তন্মধ্যে লর্ডসের দ্বিতীয় ইনিংসে অপরাজিত ১৬৪ রানের কল্যাণে দক্ষিণ আফ্রিকা প্রথমবারের মতো ইংল্যান্ডের মাটিতে তাদের প্রথম জয় পায়। এ সফরে তিনি আরও একটি ব্যক্তিগত সফলতা পান। ওভালে সারে দলের বিপক্ষে নিজস্ব সর্বোচ্চ ব্যক্তিগত ইনিংস ১৯৫ রান তুলেন। এ সময় এরিক রোয়ানের সাথে উদ্বোধনী জুটিতে ৩৩০ রান তুলেন। এ জুটির সংগ্রহটি অদ্যাবধি ইংল্যান্ডের মাটিতে সর্বোচ্চ রানের জুটি হিসেবে দক্ষিণ আফ্রিকান রেকর্ডরূপে চিহ্নিত হয়ে আছে।

১৯৩৫-৩৬ মৌসুমে অস্ট্রেলীয়রা দক্ষিণ আফ্রিকা সফরে আসে। এবার তিনি ৭ খেলায় অংশ নিয়ে মাত্র একবার পঞ্চাশোর্ধ্ব রান সংগ্রহ করতে পেরেছিলেন। ঐ তুলনায় বোলিংয়ে বেশ সাফল্য লাভ করেন। দ্বিতীয় টেস্টে ৪/৫ লাভ করেন। তন্মধ্যে, একই ওভারে পেয়েছিলেন তিন উইকেট। কিংসমিডে অনুষ্ঠিত ৫ম টেস্টে ৫/৮৭ পান। এটিই তার খেলোয়াড়ী জীবনের একমাত্র ৫-উইকেট লাভের কীর্তিগাঁথা ছিল। যুদ্ধের কারণে তার খেলোয়াড়ী জীবনের সমাপণ ঘটে। এর পূর্বে ইংল্যান্ডের বিপক্ষে সিরিজে অংশ নেন। ৫৮.২৫ গড়ে ৪৬৬ রান তুলেন। তন্মধ্যে, কিংসমিডে সেঞ্চুরি করলেও দল পরাজয়ের সম্মুখীন হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. টেস্ট ক্রিকেট
titleC. বিশ্বযুদ্ধ পরবর্তী সময়কাল
titleD. প্রথম-শ্রেণীর ক্রিকেটে অংশগ্রহণ
উত্তর: titleB
ডাকওয়ার্থ-লুইস পদ্ধতির প্রধান উপাদান হচ্ছে রিসোর্স বা সম্পদ। প্রত্যেক দল দুইভাবে সম্পদ বৃদ্ধি করতে পারে। তন্মধ্যে যতটুকু সম্ভব রান বৃদ্ধি করার লক্ষ্যে - 

ইনিংসের যে-কোন সময় দলের রান করার সক্ষমতা নির্ভর করে এ দু'টি বিষয়ের উপর। পূর্বেকার খেলাগুলো বিশ্লেষণ করে দেখা গেছে যে, ওভার এবং উইকেটের সাথে একনিষ্ঠ সম্পর্কের উপর নির্ভর করে দলের মোট রান সংখ্যা নির্ধারিত হয়। এই একনিষ্ঠ সম্পর্ক বা ঐক্যসূত্রের কেন্দ্রবিন্দুতে রয়েছে ডাকওয়ার্থ-লুইসের কার্যাবলী।

সঠিক অনুচ্ছেদ শিরোনাম কোনটি?
titleA. একদিনের আন্তর্জাতিক ক্রিকেট
titleB. ইতিহাস ও উৎপত্তি রহস্য
titleC. সূত্রের ধারণা
titleD. সর্বশেষ সংস্করণ
উত্তর: titleC
বড়লেখা উপজেলার মাধব পাহাড়কে কেন্দ্র করে গড়ে ওঠা আরেকটি আদিবাসী সম্প্রদায় হলো খাসিয়া। খাসিয়ারাও মঙ্গোলীয় মহাজাতি গোষ্ঠীর। খাসিয়ারা "পুঞ্জি"ভিত্তিক বাসস্থান গড়ে তোলে। সাধারণত ১০-১৫টি বা ততোধিক পরিবার মিলে একেকটি পুঞ্জি বা গ্রাম গঠিত হয়। প্রত্যেক খাসিয়া পুঞ্জি একেকজন নির্বাহী প্রধান কর্তৃক পরিচালিত হয়, খাসিয়া সম্প্রদায়ে এরকম নির্বাহীকে "মন্ত্রী" বলা হয়।
সঠিক অনুচ্ছেদ শিরোনাম কোনটি?
titleA. খাসিয়া
titleB. ক্ষুদ্রশিল্প
titleC. খনিজ সম্পদ
titleD. কুটির শিল্প
উত্তর: titleA
ঈদের নামাজের গুরুত্বের ব্যাপারে ইসলামী চিন্তাবিদগণ বিভিন্ন মতামত প্রকাশ করেছেন। হানাফী মাযহাব অনুসারে ঈদের নামাজ ওয়াজিব, মালিকি ও শাফেয়ী মাযহাব অনুসারে সুন্নাতে মুয়াক্কাদাহ এবং হাম্ববলী মাযহাব অনুসারে ঈদের নামাজ ফরজ। কোনো কোনো ইসলামী পণ্ডিতের মতে ঈদের নামাজ ফরজে আইন এবং কোনো কোনো ইসলামী পণ্ডিতের মতে ঈদের নামাজ ফরজে কেফায়া। কিন্তু কারো কারো মতে ঈদের দুই রাকায়াত নামাজ নফল।

তবে বাস্তবে সকল দেশে মুসলিম সমাজে ঈদের নামাজ একটি ধর্মীয় উৎসব হিসেবে প্রতি বৎসর উদযাপিত হয়ে থাকে। বাংলাদেশ সহ বহু দেশে নামাজ তো পড়াই হয়, অধিকন্তু ঈদের দিনটি উৎসবের মধ্য দিয়ে উদযাপন করা হয়।

সঠিক অনুচ্ছেদ শিরোনাম কোনটি?
titleA. গুরুত্ব
titleB. ঈদের নামাজ পড়ার নিয়ম
titleC. খুৎবা
titleD. মহিলাদের অংশগ্রহণ
উত্তর: titleA
১৯৭১ সালে অলি আহমদ কর্মরত ছিলেন পাকিস্তান সেনাবাহিনীর অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। ২৫ মার্চ মধ্যরাতে ঝাঁপিয়ে পড়েন মুক্তিযুদ্ধে। প্রতিরোধযুদ্ধ শেষে ভারতে পুনরায় সংগঠিত হওয়ার পর নিয়মিত মুক্তিবাহিনীর জেড ফোর্সের অধীনে যুদ্ধ করেন। স্বাধীনতার পর তিনি বাংলাদেশ সেনাবাহিনীতে কর্নেল পদে উন্নীত হয়ে অবসর নেন। পরে রাজনীতিতে যোগ দেন।
বর্তমানে তিনি বাংলাদেশের রাজনৈতিক দল লিবারেল ডেমোক্র্যাটিক পার্টি (বাংলাদেশ) এর প্রেসিডেন্ট।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. রাজনীতি
titleC. জন্ম ও শিক্ষাজীবন
titleD. কর্মজীবন
উত্তর: titleD
তার প্রথম তথ্যচিত্র "লাশকাটা ঘর"; এটি বাংলাদেশের ডোমদের জীবন নিয়ে নির্মিত হয়। এই তথ্যচিত্রটি "রিচমন্ড আন্তর্জাতিক ফিল্ম ফেস্টিভাল"-এ '২০১৪ অনারেবল মেনশন' পুরস্কার লাভ করে। তার মুক্তিযুদ্ধভিত্তিক উপন্যাস "মনের ঘুড়ি লাটাই" অবলম্বনে পূর্ণদৈর্ঘ্য চলচ্চিত্র "গৌরব" নির্মাণ করেছে বাংলাদেশ শিশু একাডেমী; এর নির্দেশনায় ছিলেন জাতীয় পুরস্কারপ্রাপ্ত চলচ্চিত্রকার হারুনর রশীদ।


সঠিক অনুচ্ছেদ শিরোনাম কোনটি?
titleA. চলচ্চিত্র
titleB. ব্যক্তিগত জীবন
titleC. কর্ম জীবন
titleD. সংগীত রচনা
উত্তর: titleA
অ্যালান অক্টোভিয়ান হিউম ১৮৬৭ সালে ভারত এ প্রথম এই পাখির সন্ধান পান। ২০০৬ সালে থাইল্যান্ডে এই প্রজাতির একটি পাখিকে এর পালকের ডিএনএ পর্যায়ক্রম প্রক্রিয়ার মাধ্যমে চিহ্নিত করে পরিবেশে মুক্ত করা হয়। ২০০৯ সালে আফগানিস্তানে একটি প্রজনন এলাকার সন্ধান পাওয়া যায় এবং গবেষণার পর এর প্রজনন ক্ষেত্র হিসেবে কাজাখস্তান এবং তাজিকিস্তানকে চিহ্নিত করা হয়। ৭ ডিসেম্বর, ২০১১ এ বাংলাদেশের শ্রীমঙ্গলের বাইক্কা বিলে এর দেখা মিলে।
আফগানিস্তান এবং কাজাখস্তান এ প্রাপ্ত তথ্য থেকে অনুমান করা যায় যে এরা মধ্য এশিয়ায় প্রজনন করে। পালক পর্যবেক্ষণে বোঝা যায় এই প্রজাতি শীতকালে হিমালয় হয়ে উত্তর ভারত এবং দক্ষিণ-পূর্ব এশিয়ায় আসে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. গঠন
titleC. পুনরুদ্ধার
titleD. ইতিহাস
উত্তর: titleA
১৯৬০ সালে আমেরিকায় গর্ভপাত সংস্কার আন্দোলন শুরু হয়। ১৯৬৪ সালে কানেক্টিকাট এর জেরি সান্তোরো একটি অবৈধ গর্ভপাত করতে গিয়ে মারা যান এবং তাঁর ছবি পছন্দ-মুখী আন্দোলনের প্রতীক হয়ে ওঠে। কিছু নারী অধিকার কর্মীদল তাঁদের নিজস্ব দক্ষতা বাড়িয়ে যে মহিলারা অন্যত্র সাহায্য পাবেননা তাঁদের গর্ভপাত প্রদান শুরু করেন।
একটি উদাহরণ হিসাবে, শিকাগোতে, "জেন" নামে একটি দল ১৯৬০ এর দশকের বেশিরভাগ সময়ে একটি চলনশীল গর্ভপাত ক্লিনিক পরিচালনা করত। যে মহিলারা সাহায্য চাইছেন তাঁরা একটি বিশেষ নাম্বারে ফোন করলে "জেন" কে কিভাবে খুঁজে পেতে হবে তার নির্দেশাবলী দেওয়া হত।

১৯৬০ এর শেষের দিকে, গর্ভপাতের বৈধতার বিরুদ্ধে এবং পক্ষে মতামত জোরদার করার জন্য বেশ কয়েকটি সংগঠন গঠন তৈরী হয়েছিল। গর্ভপাতের উপর নিষেধাজ্ঞার বিরোধিতা ক'রে এবং গর্ভপাত সহজলভ্য করার জন্য ১৯৬৯ সালে গঠিত হয়েছিল এনএআরএএল পছন্দ-মুখী আমেরিকা । ১৯৭৩ এর শেষ দিকে এনএআরএএল জাতীয় গর্ভপাত অধিকার কর্মী লীগ হয়ে ওঠে।

"রো বনাম ওয়েড" মামলায় সুপ্রিম কোর্ট এক বিশিষ্ট নির্দেশ দেয় যে, যখন মায়ের জীবন বাঁচাতে হবে তখন ছাড়া গর্ভপাত নিষিদ্ধ ক'রে টেক্সাস সংবিধিটি নিয়মতন্ত্রবিরোধী। আদালত এই বলে তাঁর বক্তব্য শেষ করেন যে গর্ভপাতের সমস্যা এবং গর্ভপাতের অধিকার গোপনীয়তার অধিকার এর মধ্যে পড়ে। আদালত গোপনীয়তার অধিকার স্বীকার ক'রে নেন এবং গর্ভপাত অধিকারকে অন্তর্ভুক্ত করেন। 
আদালত দেখেছেন যে যতক্ষণ সম্ভব ততক্ষণ পর্যন্ত মায়ের গর্ভপাত করার অধিকার রয়েছে, যেটি ঠিক ক'রে দেবেন গর্ভপাত চিকিৎসক। সম্ভাব্য সময়ের পরেও একটি মহিলা স্বাস্থ্যের কারণে গর্ভপাত করতে পারেন, যেটি আদালত "রো বনাম ওয়েড" মামলায়, একইসাথে ব্যাপকভাবে সংজ্ঞায়িত করেছে মানসিক সুস্থতাকে অন্তর্ভুক্ত ক'রে।

১৯৭০ থেকে, নারীবাদের দ্বিতীয় তরঙ্গের বিস্তৃতি, গর্ভপাত এবং প্রজনন অধিকার কানাডা, মার্কিন যুক্তরাষ্ট্র, নেদারল্যান্ড, ব্রিটেন,নরওয়ে, ফ্রান্স, জার্মানি, এবং ইটালির বিভিন্ন নারীবাদী সংস্থার একীভূত বিষয় হয়ে ওঠে।

সঠিক অনুচ্ছেদ শিরোনাম কোনটি?
titleA. আয়ারল্যাণ্ড
titleB. আর্জেন্টিনা
titleC. যুক্তরাষ্ট্র
titleD. আফ্রিকা
উত্তর: titleC
১৯৮৬ সালে অস্ট্রেলিয়া দলের কোচের জন্য মনোনীত হন। জুলাই, ১৯৯৬ সালে জিওফ মার্শ দায়িত্ব নেয়ার পূর্ব পর্যন্ত এ পদে আসীন ছিলেন। ধারাবাহিকভাবে টেস্ট সিরিজ পরাজিত অস্ট্রেলিয়া দল সিম্পসনের সুযোগ্য নির্দেশনায় প্রতিদ্বন্দ্বিতায় ফিরে আসে ও বিশ্ব ক্রিকেটে শক্তিশালী দলে রূপান্তরিত হয়। তন্মধ্যে ১৯৮৭ সালের ক্রিকেট বিশ্বকাপে শিরোপা লাভ অন্যতম। ১৯৮৯ সালে ইংল্যান্ডে অ্যাশেজ জয় করে। পূর্বতন একচ্ছত্র প্রাধান্যবিস্তারকারী ওয়েস্ট ইন্ডিজ দলকে ১৯৯৫ সালে তাদের মাঠেই প্রভাববিস্তার করে অস্ট্রেলিয়া দল। এছাড়াও ইংল্যান্ডের কাউন্টি ক্রিকেটে লিচেস্টারশায়ার ও ল্যাঙ্কাশায়ার দলের কোচের দায়িত্ব পান।

সঠিক অনুচ্ছেদ শিরোনাম কোনটি?
titleA. কোচ
titleB. খেলোয়াড়ী জীবন
titleC. সম্মাননা
titleD. অর্জনসমূহ
উত্তর: titleA